3 “Azɔ míetrɔ, eye míeto Basan Mɔ. Eye Basan-fia Og kple efe dukɔ blibo la ho va kpe aʋa kpli mí le Edrei.+2 Eya ta Yehowa gblɔ nam be: ‘Mègavɔ̃e o, elabena matsɔ eya kple efe dukɔ blibo la katã kpakple efe anyigba ade asi na wò; wɔe abe ale si nèwɔ Amori-fia Sihon si nɔ Hesbon la ene.’3 Eya ta Yehowa mía Mawu tsɔ Basan-fia Og kple efe dukɔ blibo la katã de asi na mí, eye míewu wo va se ɖe esime efe ame aɖeke mesusɔ o.4 Míexɔ efe duwo katã ɣemaɣi. Du aɖeke menɔ anyi, si míexɔ le wo si o; míexɔ du blaade, siwo nye Argob nuto bliboa katã, si nye Og fe dziɖufe la le Basan.+5 Woɖo gli kɔkɔwo ɖe du siawo katã ŋu, eye wode agbo kple gameti wo nu, eye míexɔ kɔfedu gbogbo aɖewo hã.6 Ke míetsrɔ̃ wo gbidigbidi,+ abe ale si míewɔ Hesbon-fia Sihon esi míetsrɔ̃ du sia du, ŋutsuwo, nyɔnuwo kple ɖeviwo gbidigbidi la ene.+7 Eye míeha wofe lãhawo katã helɔ aboyonuawo le duawo me.8 “Ɣemaɣi la, míexɔ Amori-fia+ eve siwo le Yordan nutoa me la fe anyigba, tso Arnon Bali* la gbɔ va se ɖe keke Hermon Toa+ gbɔ ke;9 (To si Sidontɔwo yɔna tsã be Sirion, eye Amoritɔwo yɔnɛ be Senir),10 míexɔ du siwo katã le tonyigba gbadza la dzi, Gilead bliboa kple Basan bliboa katã va se ɖe keke Saleka kple Edrei+ siwo nye Og fe fiaɖufe fe duwo le Basan ke.11 Elabena Basan-fia Og, ye nye Refaimtɔ mamlɛ si susɔ. Efe amekukubati* nye gabati, eye egakpɔtɔ le Amonitɔwo fe du Raba me. Edidi abɔklugui* asieke, eye wòkeke abɔklugui ene.12 Ɣemaɣi la, míexɔ anyigba sia: tso Aroer,+ si le Arnon Bali la nu, kple Gilead tonutoa fe afã, eye metsɔ efe duwo na Ruben viwo kple Gad viwo.+13 Eye metsɔ Gilead fe akpa susɔea kple Basan bliboa katã, si le Og fe dziɖufe la, na Manase-toa+ fe afã la. Woyɔa Argob nutoa katã, si nye Basan fe akpa aɖe, be Refaim-nyigba.14 “Yair,+ Manase vi xɔ Argob+ nuto blibo la katã va se ɖe keke Gesurtɔwo kple Maakatitɔwo+ fe lifo dzi ke, eye wòtsɔ eya ŋutɔ fe ŋkɔ, Havot-Yair,*+ na Basan fe kɔfedu mawo va se ɖe egbe sia.15 Eye metsɔ Gilead na Makir.+16 Eye mena anyigba Ruben viwo kple Gad viwo+ tso Gilead va ɖo Arnon Bali la nu, eye bali la fe titinae nye wofe lifo, va se ɖe keke Yabok, bali si le Amonitɔwo fe lifo dzi ke,17 hekpe ɖe Araba* kple Yordan kple efe lifo la ŋu, tso Kineret* va se ɖe Araba-fua, si nye Dzefu* la nu, le Pisga To fe agawo nu le ɣedzefe gome.+18 “Eye mede se sia na mi ɣemaɣi be: ‘Yehowa mia Mawu tsɔ anyigba sia na mi be wòazu mia tɔ. Miafe kalẽtɔwo katã nabla aʋakpa atso tɔ adze mia nɔvi Israel-viwo ŋgɔ.+19 Negbe mia srɔ̃wo, mia viwo kple miafe lãhawo (menya nyuie be lãha gbogbo aɖe le mia si) koe anɔ du siwo metsɔ na mi la me,20 va se ɖe esime Yehowa nana gbɔɖeme mia nɔviwo abe ale si wòna mii ene, eye woawo hã woxɔ anyigba si Yehowa mia Mawu ana wo le Yordan godo la. Emegbe mia dometɔ ɖe sia ɖe natrɔ ava anyigba si metsɔ na mi wònye mia tɔ la dzi.’+21 “Mede se na Yosua+ ɣemaɣi be: ‘Wò ŋutɔ èkpɔ nu siwo katã Yehowa mia Mawu la wɔ fia eve siawo. Alea kee Yehowa awɔ fiaɖufe siwo katã gbɔ mietso tɔ yina lae.+22 Migavɔ̃ wo o, elabena Yehowa mia Mawue le aʋa wɔm na mi.’+23 “Ɣemaɣi la, mefo koko na Yehowa be,24 ‘Oo, Afetɔ Dziɖulagã Yehowa, èna wò subɔvi kpɔ wò gãnyenye kple wò alɔ sesẽ+ la, elabena mawu kae le dzifowo alo anyigba dzi, si wɔa ŋusẽdɔwo abe wò ene?+25 Meɖe kuku, na mayi aɖakpɔ anyigba nyui si le Yordan godo, tonuto nyui sia kple Lebanon.’+26 Ke dɔmedzoe si Yehowa do ɖe ŋunye le mia ta la nu mefa o,+ eye meɖo tom o. Ke boŋ Yehowa gblɔ nam be: ‘Nese ɖe afi ma! Mègafo nu kplim tso nya sia ŋu azɔ o.27 De Pisga Toa+ tame, eye nàkpɔ ɣetoɖofe kple dziehe, anyiehe kple ɣedzefe gome, elabena mèle Yordan sia tso ge o.+28 De dɔ asi na Yosua,+ de dzi fo nɛ, eye nàdo ŋusẽe, elabena eyae adze dukɔ sia ŋgɔ atso tɔ la,+ eye eyae ana woanyi anyigba si nàkpɔ la dome.’29 Nu siawo katã dzɔ esime míenɔ bali si dze ŋgɔ Bet-Peor+ la me.
ewe_Latn